Pankisi kuru

Pankisi kuru (gruusia keeles პანკისის ხეობა) on vähem kui 20 kilomeetri pikkune ja mõne kilomeetri laiune org Kaukasuse lõunaküljel Gruusias, Tšetšeenia piiri lähistel. Pankisi kuru asub Thbilisist ligi 160 kilomeetrit põhja pool Kahhethi piirkonna Akhmeta rajoonis.

Elanikkonna enamuse moodustavad kistid, 19. sajandil piirkonda rännanud tšetšeenide ja inguššide järeltulijad. Nende koguarv oli 2002. aastal hinnanguliselt ligi 5000.Shorena Kurtsikidze, Vakhtang Chikovani: Georgia's Pankisi Gorge: An Ethnographic Survey, 2002.

Esimese ja Teise Tšetšeenia sõja päevil saabus Pankisisse hulk sõjapõgenikke, Gruusia valitsus väidetavasti kaotas kontrolli Pankisis toimuva üle. Venemaa valitsuse väitel olid põgenike seas relvastatud grupid, kes käisid üle piiri Venemaa Föderatsiooni territooriumil terroritegusid korda saatmas. 2001. aasta sügisel pommitasid Venemaa helikopterid Pankisi ala. Venemaa nõudis Gruusialt kontrolli kehtestamist Pankisi kurus.

 Viited 

 Välislingid 
 Toomas Lukk:  Pankisi: elu valguse ja varju piiril 1. oktoober 2010.

Kategooria:Gruusia geograafia